# Referat styremøte 2 – 2025, Hakadal sledehundklubb

Når: 28.05.2025

Hvor: Frogner Start: 19:00 Til stede: Robert, Anne Barbro, Jan-Erik, Håvard, Denise, Irene

Meldt frafall: Morten

Referent: Irene

Ekstern deltager: Kathe Langvik fra Viken idrettskrets.

Styret hadde invitert Kathe Langvik fra Viken idrettskrets på styremøte. Hun skal bistå klubben i forbindelse med forberedelser til ekstraordinært årsmøte, være til stede på årsmøte og bistå med å holde styre- og kontrollkomiteen kurs ila. året. Langvik presenterte seg selv, og hun har lang erfaring fra mange roller i forskjellige styreverv.

1. **Agenda forberede ekstraordinærtårsmøte.**

* Langvik gikk igjennom noen av reglene som styret må følge i forbindelse med ekstraordinært årsmøte:
* Det er 14 dagers frist for å varsle medlemmene om ekstraordinært årsmøte,
* Styret trenger ikke årsmøtevedtak for å endre regler / vedtekter i klubben, dette er administrasjon og vil stå i en klubbhåndbok.
* Klubben plikter å følge lovnorm jf. NIFs lov, når Hakadal lov blir vedtatt, trenger man ikke årsmøtevedtak videre ved lovendringer, for de plikter vi å følge. Men medlemmene må informeres om lovendringer i regi av NIF.
* Minimumskravet til organisasjonskart som må legges frem på årsmøtet er en oversikt over leder, nesteleder, antall styremedlemmer og antall varamedlemmer.
* På årsmøte velger man antall styremedlemmer, hvilke roller disse skal ha bestemmer styret internt, gjerne ut fra retningslinjer i klubben. Eks kasserer er ikke en stilling som skal velges, det er et styremedlem som har rolle som kasserer og blir fordelt internt i styret.
* Annet:
* Robert påpeker at organisasjonsplanen slik den er nå er hensiktsmessig med definerte roller, for de har ansvarsoppgaver og budsjett er bunnet opp til rolle.
* Fullmaktsmatrise som skal legges frem på årsmøtet blir utarbeidet av Jan-Erik. Forslag til sum i fullmaktstyret for styret er å kunne disponere 50.000 utenfor budsjett, innenfor gitte rammer.
* Styret innstiller Kathe Langvik fra Viken idrettskrets som ordstyrer på ekstraordinært årsmøte.
* Styret vil informere om grunnen til at det blir kalt inn til ekstraordinært årsmøte i innkallingen. Grunnen er at årsmøte protokollen ikke er underskrevet, og det er behov for et ekstraordinært årsmøte for å få valgt et styre.
* Håvard lager et saksdokument om forslaget om en 10 års plan for oppdatering av scootere. Styret er enstemmig enig i å legge frem den foreslåtte 10 års planen for årsmøte.
* Langvik foreslår å benytte et aktivitetsbudsjett på neste års årsmøte i henhold til NIF sin mal. Dette vil vise forventede inntekter og utgifter på en bedre måte for medlemmene. Langvik informerer styret om at større budsjetterte utgifter skal vedtas av årsmøtet, som for eksempel innkjøp av scootere. Forventet sum på scooterkjøpet skal vises i budsjettet under utgifter.
* Det ble besluttet av et enstemmig styre, at budsjettet for løyper blir satt til 55.000 kr, dette er inkluderer budsjettert 20.000 til bruer.
* Irene kan ikke delta på tinget, det er en ledig plass som må fylles.
* Det må velges vara både til valgkomiteen og kontrollkomiteen på det ekstraordinære årsmøtet. Begge komiteene skal bestå av tre stykker: leder, medlem og vara.
* Det ekstraordinære årsmøte blir den 24.juni. Denise legger ut info om dette på FB, Morten på hjemmesiden.

1. **Eventuelt**

* Anne Barbro opplyser at klubben har bundet 300.000 på fastrentekonto, avtalen utløper nå. Hun anbefaler å vente med å binde denne summen på nytt hvis klubben skal bruke 210.000 kr. på kjøp av scooter i 2025. Klubben har totalt kr 532.000 på konto. Et enstemmig styre vedtar å vente med å binde pengene på fastrente konto til et eventuelt kjøp av scooter er avklart på årsmøte.

1. **Informasjon om innmeldt forening i Brønnøysundregisteret med navnet «HSHK seminar», utenfor klubbens regi**

* På oppfordring fra Håvard om å informere medlemmene om at det er stiftet en forening som ikke ligger under Hakadal sledehundklubb, ble styret enig i at Jan – Erik redegjør for foreningen «HSHK seminar».

Foreningen ble stiftet med formål om å få en juridisk enhet med registrering i Lillestrøm kommune.

Seminarkomiteen har tatt en beslutning om å flytte seminaret inn i Frogner Kulturhus som er eid av Lillestrøm kommune.

Lillestrøm kommune har vedtatt i kommunestyret å tilby foreninger som hører hjemme i kommunen en subsidiert leie. Dette er gjort for at også mindre foreninger skal kunne bruke kultursaler eller andre lokaler som de ellers ikke ville hatt råd til.

Foreningen er uavhengig og har 3 styremedlemmer som alle signerer sammen. Styret i foreningen består av Jan-Erik, Robert og Denise.

Initiativtaker til foreningen er leder i seminarkomiteen og ønsker å kunne bidra til å styrke økonomien i Hakadal Sledehundklubb. Ved å opprette en uavhengig forening med adresse i Lillestrøm kommune vil vi få en betydelig besparelse med leiekostnader.

Faktureringen for leie av kultursal og tilhørende lokaler vil gjøres til «HSHK Seminar» og betales privat. Kopi av denne faktura legges ved når leie senere skal betales av Hakadal Sledehundklubb.